Minu nimi on Joel Juht, tuntud ka kui JJ, ja ma olen sündinud Eestis 14. veebruaril 1981.  Lühidalt olen artist, treener, sportlane, seikleja ja ettevõtja.
#000001
Olen viimased 25 aastat tegelenud tänavakultuuri populariseerimise, noorte arendamise, ettevõtluse ja juhtimisega.  Sportlikud väljakutsed on minu ellu lisandunud viimase 10 aasta jooksul, kuigi liikumist ja aktiivsust olen tähtsaks pidanud juba varem. Erinevad kogemused on õpetanud mulle distsipliini ning keerulistel aegadel endale kindlaks jäämist.
#000002
Minu liikumapanevaks jõuks on muusika, seiklused, hirm ja uued teadmised. Olen esinenud erinevatel lavadel juba üle 30 aasta ning naudin seda siiani.
#000003
Minu laiem eesmärk on inspireerida rohkem inimesi tegutsema ja hirmud selja taha jätma ning aidata kaasa nende muutumisele paremaks versiooniks iseendast.  Mulle on alati meeldinud tõsielulised lood päris inimestest. Sellepärast soovin jagada enda lugu, et motiveerida teisi tegutsema – olgu see siis tantsus, spordis, äris või igapäevaelus.
#000004
Olen kuulunud Eesti esimesse hiphopi tantsurühma nimega 34U, teinud koreograafiaid lauljatele ja ansamblitele nii Eestis kui ka välismaal, võitnud tantsuvõistlusi, töötanud üle 20 aasta tantsuõpetaja ja koreograafina ning asutanud esimese tänavatantsukooli Eestis, JJ-Street Dance Company, koos suurima noorteklubiga Urban Style.
#000016
Alates 2021. aastast olen suunanud enda mõtteid ja isiklikke kogemusi hip-hop muusikasse ja andnud JJ nime all mitu singlit (näiteks koostöös räppari Culpasega „Nukitsa laul“ ja „Meeldib Ei Meeldi“).
#000017
Eakate festivali avamisel austati põlvkondadevaheliste sidemete kategoorias konkursi “Aastad täis sära ja väärikust” parimatest parimat Hip Hop Grannies tantsuprojekti.
#000032
Kategoorias "Tallinna noorte suured teod" tunnustati JJ-Street Dance Company projekti "Müürivahe tänava värvitud seinte puhastamine", mis tõestas, et kritseldusel/sildistamisel ja kunstil on suur vahe.
#000033
Eesti esimese hip-hop tantsurühma loomine (34U)
#000043